ISO 3166-1

Standarts ISO 3166-1, kas ir daļa no ISO 3166 standarta, nodrošina valstu un teritoriju nosaukumu kodus un to izplata Starptautiskā standartu organizācija (ISO). Standarta oficiālais nosaukums ir "Kodi valstu un to iedalījumu nosaukumu attēlošanai - 1.daļa: Valstu kodi". Šis standarts nosaka trīs 
valstu kodu kopas:
 ISO 3166-1 alfa-2: divburtu kodu sistēma, kuru pielieto daudzās jomās, zināmākā no kurām ir valstu augšējā līmeņa domena kodi (ccTLD) (ar dažiem izņēmumiem);
 ISO 3166-1 alfa-3: trīsburtu kodu sistēma, kas pieļauj labāku koda vizuālo asociāciju ar valsts nosaukumu, nekā divburtu kods;
 ISO 3166-1 numeriskais: trīsciparu numeriskā sistēma, kas ir neatkarīga no rakstības sistēmas un tādēļ ērtāk lietojama tiem, kas lieto nelatīniskās rakstu sistēmas. Kodi ir identiski Apvienoto Nāciju Organizācijas Statistikas komitejas lietotajiem kodiem.

Burtu kodi ir iekļauti ISO 3166 standartā no tā pirmās redakcijas 1974.g., numeriskie kodi no otrā izdevuma 1981.g. Valstu kodi kā ISO 3166-1 pirmoreiz tika publiskoti 1997.g. piektajā redakcijā, kad ISO 3166 tika sadalīts trijās atsevišķās daļās.

ISO 3166-1 nav vienīgais valstu kodu standarts. Daudzas starptautiskās organizācijas lieto pašizstrādātas valstu kodu sistēmas, turklāt vairākas ir ļoti tuvas ISO 3166-1.

Iekļaušanas kritēriji 

Šobrīd oficiāli ISO 3166-1 kodi ir piešķirti 246 valstīm un teritorijām. Pēc ISO 3166 Uzturēšanas Aģentūras (ISO 3166/MA) kritērijiem vienīgais veids, kā iekļaut jaunu valsts nosaukumu ISO 3166-1, ir to reģistrēt vienā no sekojošajiem avotiem:
 Apvienoto Nāciju Organizācijas Terminoloģijas biļetena "Valstu nosaukumi",
 Valstu un reģionu kodi statistiskajai lietošanai (ANO Statistikas komisija).

Valsts vai teritorija tiek iekļauta "Valstu nosaukumu" biļetenā, ja atbilst vienam no šiem kritērijiem:
 ir Apvienoto Nāciju Organizācijas dalībvalsts,
 ir biedrs vienā no ANO Specializētajām aģentūrām,
 ir Starptautiskās tiesas statūtu dalībnieks.

Ja valsts vai teritorijas nosaukums uzskaitīts vienā no šiem avotiem, tas automātiski tiek iekļauts ISO 3166-1.

Oficiāli piešķirtie kodi 
Sekojošais ir pilnīgs ISO 3166-1 kodu saraksts atbilstoši lokalizētajai versijai LVS ISO 3166-1:1997 ar 2008.g. labojumiem. Tabulā iekļauti tikai oficiāli piešķirtie kodi.

Piezīmes
aBonaire, Sintēstatiusa un Saba ir trīs atsevišķas municipalitātes Nīderlandes Karalistes sastāvā. 
bVariants tikai neformālam lietojumam. 
cVariants tikai neformālam lietojumam.

Rezervētie un lietotāju pievienotie kodu elementi 
Papildus oficiāli piešķirtajiem kodiem saraksts var tikt paplašināts uz rezervēto kodu vai lietotāja piešķiramo kodu rēķina.

Par rezervētajiem sauc kodus, kuri lai arī nav iekļauti ISO 3166-1, tomēr tiek lietoti kādās ar ISO 3166 saistītās jomās. Tie tiek rezervēti kodēšanas sistēmas elastīgumam. Parasti rezervēti tiek arī atceltie kodi, kā arī kodi, kurus sev rezervē aizjūras teritorijas, starptautiskas organizācijas un nacionālas organizācijas.

Lietotāja piešķiramie kodi ir rezervēti dažādu individuālu lietotāju vajadzībām to vietējām, ar ISO 3166-1 saistītām lietotnēm. ISO 3166/MA šos kodus nekad neizmantos jauno kodu piešķiršanai.

Izmaiņas 
Valstij vai teritorijai var tikt piešķirts jauns kods, ja mainās tās nosaukums vai robežas. Valstīm parasti piešķir jaunu burtu kodu, kad mainās tās nosaukums, bet numeriskais kods tiek asociēts ar robežu izmaiņām. ISO 3166-1 izmaiņas tiek izziņotas ISO 3166/MA biļetenos (Newsletter).

Starp pirmo un piekto ISO 3166-1 redakcijām (1997-2006) ir izdoti 12 biļeteni:
 Newsletter V-1 — Izdots 05.02.1998: Samoa oficiālā nosaukuma maiņa
 Newsletter V-2: jauns ieraksts Palestīnai
 Newsletter V-3 : Rumānijas alfa-3 koda maiņa
 Newsletter V-4: nosaukumu maiņa vairākām valstīm
 Newsletter V-5: Austrumtimoras nosaukuma un kodu maiņa
 Newsletter V-6 : Austrumtimora nosaukuma maiņa par Timor-Leste
 Newsletter V-7: Komoru oficiālā nosaukuma maiņa
 Newsletter V-8 : Dienvidslāvijas izņemšana, iekļauta Serbija un Melnkalne
 Newsletter V-9: jauns ieraksts Olandei
 Newsletter V-10: nosaukuma maiņa Afganistānai un Olandei
 Newsletter V-11: iekļautas Gērnsija, Džērsija un Mena
 Newsletter V-12 : Serbija un Melnkalne izņemta, iekļautas Serbija un Melnkalne
 Newsletter VI-1: iekļautas Senbartelmī, Senmartēna, atjauninātas Francija un Francijas aizjūras teritorijas
 Newsletter VI-2: nosaukuma maiņa Moldovai, citi nelieli labojumi (Madagaskara, Palestīna, Senbartelmī)
 Newsletter VI-3: nosaukuma maiņa Nepālai, citi nelieli labojumi (Grenlande, Gērnsija, Moldova, Nigērija)
 Newsletter VI-4: nosaukuma maiņa Moldovai, citi nelieli labojumi (Centrālāfrikas Republika, Komoras)
 Newsletter VI-5: nosaukuma maiņa Venecuēlai, citi nelieli labojumi (Kiribati, Tuvalu)
 Newsletter VI-6: nosaukuma maiņa Bolīvijai
 Newsletter VI-7: nosaukuma maiņa Svētās Helēnas Salai
 ISO 3166-1 Newsletter VI-8
 ISO 3166-1 Newsletter VI-9 
 ISO 3166-1 Newsletter VI-10 Codes for South Sudan

Atsauces 

Informācija par rezervētajiem kodiem iegūta no "ISO 3166-1 rezervētie kodu elementi", ko publiskojis ISO 3166/MA ISO/TC 46 sekretariāts 13.02.2001.

Skatīt arī 
 ISO 3166-2
 ISO 3166-3
 SOK valstu un teritoriju kodi; no ISO 3166-1 alfa-3 nedaudz atšķirīgi kodi, ko lieto Starptautiskā Olimpiskā komiteja
 FIFA valstu kodi; no ISO 3166-1 alfa-3 nedaudz atšķirīgi kodi, ko lieto FIFA
 Starptautiskie automobiļu reģistrācijas kodi

Ārējās saites 
 ISO 3166/MA — ISO 3166 Uzturēšanas aģentūra; aktuālie divburtu kodi.
 ANO Statistikas nodaļa — aktuālie trīsburtu kodi.
 CIA World Factbook — Valstu kodu uzskaitījums 
 Statoids — Valstu kodi

Valstu uzskaitījumi
Valstu kodi
ISO 3166